A blue and white shield with flowers

Description automatically generated

PROJEKTS

uz Izglītības, kultūras, sporta un sociālo komiteju 20.09.2023.

vēlamais izskatīšanas datums domē – 28.09.2023.

sagatavotājs un ziņotājs: Kristīne Ludiņa - Jākobsone

LĒMUMS

Ādažos, Ādažu novadā

2023. gada 28. septembrī **Nr. …**

**Par sadarbību mācību priekšmetu olimpiāžu organizēšanā ar Ropažu un Saulkrastu novadu pašvaldībām**

Pamatojoties uz Ministru kabineta 2012. gada 5. jūnija noteikumu Nr. 384 “Mācību priekšmetu olimpiāžu organizēšanas noteikumi” (turpmāk – Noteikumi) 5.4. punktu, Valsts izglītības satura centrs ar 2023. gada 25. augusta rīkojumu Nr. 25.l-04/39 „Par mācību priekšmetu olimpiāžu organizēšanu un norisi 2023./2024. mācību gadā” noteica minimālo skolu un izglītojamo skaitu, lai izvirzītu izglītojamos dalībai valsts olimpiādē:

1. vidējās izglītības posmā olimpiādei var virzīt izglītojamos no novada vai novadu apvienības posma olimpiādēm, kurās piedalījās izglītojamie no vismaz trīs vidusskolām, un kopējais izglītojamo skaits vidusskolas klasēs nav mazāks par 200;
2. pamatizglītības posmā olimpiādei var virzīt izglītojamos no novada vai novadu apvienības olimpiādēm, kurās piedalījās izglītojamie no vismaz četrām izglītības iestādēm, un kopējais izglītojamo skaits 7. – 9. klasēs nav mazāks par 250.

Ādažu novada pašvaldības 2022.gada 26. oktobra domes sēdē tika skatīts un pieņemts domes sēdes lēmums Nr. 488 “Par sadarbību mācību priekšmetu olimpiāžu organizēšanā ar Ropažu un Saulkrastu novadu pašvaldībām”.

Lai nodrošinātu olimpiāžu norisi, Ādažu, Ropažu un Saulkrastu novadu pašvaldības konceptuāli vienojās par sadarbības turpināšanu mācību priekšmetu olimpiāžu organizēšanas nolūkam izveidotajā Pierīgas novadu apvienībā (turpmāk – Novadu apvienība).

Novadu apvienība izstrādāja kārtību mācību priekšmetu olimpiāžu organizēšanai, kas iekļauta Ādažu novada pašvaldības noteikumu projektā “Kārtība, kādā tiek organizētas 2. posma mācību priekšmetu olimpiādes Ādažu, Ropažu un Saulkrastu novada pašvaldībās” (turpmāk – Kārtība).

Saskaņā ar Noteikumu 9. punktu Novadu apvienība izveido olimpiādes rīcības komisiju un tās sastāvā iekļauj pa vienam pārstāvim no katra novada, kas pilda Noteikumos un Kārtībā noteiktos pienākumus.

Izglītojamo un pedagogu nokļūšanu olimpiādes norises vietās nodrošina pašvaldība.

Olimpiāžu dalībnieku apbalvošanu Novadu apvienības katra pašvaldības finansē atsevišķi.

Ādažu novada izglītības iestāžu olimpiāžu laureātu, dalībnieku un pedagogu apbalvošanai, skolēnu nogādāšanai uz un no olimpiādes norises vietām un citiem ar olimpiāžu organizēšanu saistītiem izdevumiem pašvaldības 2024. gada budžetā nepieciešami aptuveni 865 *euro* (astoņi simti sešdesmit pieci *euro*).

Pamatojoties uz Pašvaldību likuma 78. panta pirmo un otro daļu, Valsts pārvaldes iekārtas likuma 54. panta pirmo, trešo un piekto daļu, 61. panta pirmo daļu, Ministru kabineta 2012. gada 5. jūnija noteikumiem Nr. 384 “Mācību priekšmetu olimpiāžu organizēšanas noteikumi”, kā arī Izglītības, kultūras, sporta un sociālās komitejas 20.09.2023. ārkārtas sēdes atzinumu un Finanšu komitejas 20.09.2023. atzinumu, Ādažu novada pašvaldības dome

**NOLEMJ**:

1. Sadarboties ar Ropažu un Saulkrastu novadu pašvaldībām mācību priekšmetu olimpiāžu organizēšanā no 2023. gada 1.septembra līdz 2024.gada 31.maijam, turpinot darbu šim nolūkam izveidotajā Novadu apvienībā.
2. Noteikt Centrālās pārvaldes Izglītības un jaunatnes nodaļas Izglītības speciālisti Kristīni LUDIŅU- JĀKOBSONI par pašvaldības atbildīgo darbinieku darbībai Pierīgas novada apvienības olimpiāžu rīcības komisijā.
3. Izglītības un jaunatnes nodaļas vadītājai iekļaut Izglītības un jaunatnes nodaļas 2024. gada budžetā finansējumu 865 *euro* (astoņi simti sešdesmit pieci *euro*) Ādažu novada pašvaldības olimpiāžu organizēšanas izdevumu apmaksai.
4. Izglītības un jaunatnes nodaļas vadītājai kontrolēt šī lēmuma izpildi.

Pašvaldības domes priekšsēdētāja K.Miķelsone

Izsniegt norakstus:

IJN, FIN, GRD, JIN - @